Alati Ustav

Alati Ustav oli 2006. aasta maist oktoobrini tegutsenud eesti rahvuslaste poliitiline survegrupp, mis pooldas Tallinnas Tõnismäel seisnud Teise maailmasõja monumendi pronkssõduri teisaldamist.

Liikumine moodustus 2006. aasta mai lõpus inimestest, kes osalesid Sten-Hans Vihmari ja Siim Abroi korraldatud pronkssõdurivastasel piknikul. Selle üldisem eesmärk oli koondada rahvuslikke jõude, konkreetsem avaldada toetust peaminister Andrus Ansipi seisukohale, et pronkssõdur tuleb Tõnismäelt eemaldada. Samuti nõuti presidendi otsevalimisi ja protestiti mõlema olemasoleva presidendikandidaadi valimise vastu"Kutsume rahvast osalema ajaloonädala sündmustel", ERLi pressiteade, 19.09.2006.

Ome eesmärkide saavutamiseks esines Alati Ustav korduvalt avalike sõnavõttudega. Nii kirjutas Sten-Hans Vihmar avaliku kirja peaministrileSten-Hans Vihmari kiri Andrus Ansipile Vihmari blogis, samuti loeti Tõnismäel ette manifest Eesti rahvaleMerlis Nõgene "Meeleavaldus Tõnismäel möödus rahulikult" ERR, 3. juuni 2006 ning avaldati üleskutse rahvuslaste koostööks"Alati Ustav kutsub rahvuslasi koostööle" Eesti Elu, 3. august 2006.

Liikumine kutsus eestlasi ka igal laupäeval rahumeelsele meeleavaldusele pronkssõduri teisaldamise toetuseks. Juunis korraldati küüditatute mälestuspäev Pagari tänaval ja Rahvusraamatukogu ees. Augustis tehti ettepanek korraldada rahvuslike jõudude ümarlaud.

20.-23. septembril korraldati koostöös Eesti Rahvusliku Liikumise ja teiste rahvuslike organisatsioonidega ajaloonädal, millega taheti "edastada selge sõnum nii meie valitsusele kui siinsetele immigrantidele - Eesti on eelkõige eestlaste kodumaa ja Eestil on oma ajalugu".

Alguses seostati Alati Ustavat Isamaaliiduga"Isamaaliit kutsub rahvast Tallinna volikogu maja ette" Eesti Elu, 14. juuni 2006. Samas kinnitasid grupi juhtliikmed, et ei pürgi poliitikasse ja ei ole saanud ühtegi nõuannet juhtivatelt parteidelt.

Viited

Kategooria:Eesti poliitika
Kategooria:Rahvuslus
Kategooria:Eesti poliitilised liikumised